หุ้นปิดบวก 6.15 จุดตลาดผันผวน
ดัชนีหุ้นช่วงเช้าปิดที่ระดับ 1,433.57 จุด เพิ่มขึ้น 6.15 จุด(+0.43%) มูลค่าการซื้อขาย 25,241.83 ล้านบาท
29 ต.ค. 2565

ดัชนีหุ้นช่วงเช้าปิดที่ระดับ 1,433.57 จุด เพิ่มขึ้น 6.15 จุด(+0.43%) มูลค่าการซื้อขาย 25,241.83 ล้านบาท
นักวิเคราะห์ฯเผยตลาดหุ้นไทยภาคเช้าผันผวนอย่างมาก หลังจากวานนี้ดัชนีปรับตัวลดลงแรง ส่งผลให้ในช่วงเช้ามีการรีบาวด์ขึ้นมา โดยปัจจัยส่วนหนึ่งตอบรับดัชนีดาวโจนส์ที่ปรับตัวเพิ่มขึ้น แต่ระหว่างการซื้อขายก็ปรับตัวลงไปแรงเช่นกัน มองขณะนี้นักลงทุนยังไม่มีความมั่นใจในช่วงรอผลการประชุมธนาคารกลางสหรัฐ(เฟด)18-19 มิ.ย.จะออกมาในทิศทางไดแนวโน้มดัชนีตลาดหุ้นไทยในช่วงบ่าย คาดว่าจะยังโดนกดดันในทางลบอยู่ แต่หากมีการปรับตัวขึ้นก็จะปรับตัวขึ้นได้ไม่มาก มองแนวรับที่ 1,410 จุด และแนวต้าน 1,440 จุด
ตลาดหลักทรัพย์ปิดตลาดช่วงเช้าวันนี้ที่ระดับ 1,433.57 จุด เพิ่มขึ้น 6.15 จุด(+0.43%) มูลค่าการซื้อขาย 25,241.83 ล้านบาท
การซื้อขายหุ้นช่วงเช้าวันนี้ ดัชนีหุ้นไทยเคลื่อนไหวทั้งในแดนบวก-ลบ โดยแตะจุดสูงสุดของช่วงเช้าที่ 1,449.12 จุด และแตะจุดต่ำสุดของช่วงเช้าที่ระดับ 1,415.00 จุด
นายอดิศักดิ์ ผู้พิพัฒน์หิรัญกุล นักกลยุทธ์การลงทุน บล.ธนชาต กล่าวว่า ช่วงเช้าที่ผ่านมาดัชนีตลาดหุ้นไทยมีความผันผวน หลังจากวานนี้ปรับลงไปแรง ส่งผลให้ช่วงเช้ารีบาวด์ขึ้นมาส่วนหนึ่งตอบรับดัชนีดาวโจนส์ที่ปรับตัวเพิ่มขึ้นด้วย แต่ระหว่างทางก็มีการปรับตัวลงไปแรงเช่นกัน เนื่องจากนักลงทุนยังไม่มีความมั่นใจมากนักในขณะที่รอผลประชุมธนาคารกลางสหรัฐ(เฟด)18-19 มิ.ย.
ด้านการเมืองในประเทศ มองว่าไม่ใช่ปัจจัยที่ส่งผลกระทบต่อดัชนีตลาดหุ้นไทยในช่วงเช้าวันนี้ แต่ประเด็นหลักยังเป็นความกังวลต่อมาตรการทางการเงินของสหรัฐฯ หรือ QE ที่ยังไม่ได้ข้อสรุปว่าจะออกมาในทิศทางได
ส่วนตลาดภูมิภาคช่วงเช้าที่ผ่านมามีทั้งที่อยู่ในแดนบวกและแดนลบ
แนวโน้มดัชนีตลาดหุ้นไทยในช่วงบ่าย คาดว่าจะยังโดนกดดันในทางลบอยู่ แต่หากมีการปรับตัวขึ้นก็คงจะปรับตัวขึ้นได้ไม่มาก มองแนวรับที่ 1,410 จุด และแนวต้าน 1,440 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
CPALL  มูลค่าการซื้อขาย 1,431.03 ล้านบาท ปิดที่  38.00 บาท ลดลง   0.50 บาท
INTUCH มูลค่าการซื้อขาย 1,425.02 ล้านบาท ปิดที่  80.00 บาท เพิ่มขึ้น  1.00 บาท
JAS    มูลค่าการซื้อขาย 1,339.61 ล้านบาท ปิดที่   7.80 บาท ลดลง   0.25 บาท
KBANK  มูลค่าการซื้อขาย 1,097.44 ล้านบาท ปิดที่ 189.50 บาท เพิ่มขึ้น  2.00 บาท 
ADVANC มูลค่าการซื้อขาย 1,091.92 ล้านบาท ปิดที่ 257.00 บาท เพิ่มขึ้น  5.00 บาท